stanford-oval/wikipedia huggingface dataset:
Jackman (Maine)

| Jackman |
| --- | --- |
 Jackman
 Jackman
 Koordinaatit: 45°37′38″N, 70°12′39″W 
Valtio:  Yhdysvallat
Osavaltio:  Maine
Piirikunta:  Somerset
Pinta-ala:  
 – Kokonaispinta-ala:  109,87 km²
 – Maa:  106,86 km²
 – Josta vettä:  3,00 km² (2,73 %)
Korkeus:  419 m
Väkiluku (2020):  782
 – Väestötiheys:  7,3 as./km²
Aikavyöhyke:  UTC-5
 – Kesäaika:  UTC-4
Postinumero:  04945
Suuntanumero(t):  207
 
 www.jackmanmaine.org 
Infobox OKVirheellinen NIMI-arvo: 
Jackman on kunta (town) Yhdysvaltojen pohjoisosassa Mainessa Somersetin piirikunnassa lähellä Kanadan rajaa. Jackmanissa oli vuoden 2020 väestönlaskennan mukaan 782 asukasta.
Kunnanjohtaja Tom Kawczynski sai potkut vuonna 2018, kun paljastui, että hän oli perustanut rasistisen New Albion -järjestön, jonka sivulla luki aikaisemmin: "Yhdysvallat pärjäisi paremmin, jos eri rotuiset ihmiset eläisivät vapaaehtoisesti erillään". Teksti hävisi, kun kunta sai asiasta kansainvälistä huomiota.
Aiheesta muualla

Kuvia tai muita tiedostoja aiheesta Jackman Wikimedia Commonsissa
Jackmanin verkkosivut (englanniksi)
Anna-Reeta Korhonen

Anna Margaretha Lyytinen eli Anna-Reeta Korhonen (5. helmikuuta 1809 Rautalampi – 1. lokakuuta 1893 Vesanto) oli suomalainen kansanrunoilija.
Korhosen vanhemmat olivat kansanrunoilija Paavo Korhonen eli Vihta-Paavo ja Liisa Huttunen. Hän oli naimisissa Sakari Lyytisen kanssa.
Teoksia

Pentti Lyytisen ja Anna-Reetta Korhosen runoja, toimittanut Vihtori Laurila. Peuran Museosäätiö, Rautalampi 1961
JPEG XL

JPEG XL on Joint Photographic Experts Group -ryhmän kehittämä kuvatiedostomuoto, joka tukee häviötöntä ja häviöllistä kuvan pakkausta. Formaatti on standardoitu nimellä ISO/IEC 18181. JPEG XL on yksi tiedostomuodoista, joiden on tarkoitus korvata JPEG.
JPEG XL tukee suurempia värisyvyyksiä ja HDR-dynamiikkaa. Lisäksi se sisältää tuen alfa-kanavalle (läpinäkyvyydelle), tasot, esikatselukuvan.
Formaatti on myös maksuton ja referenssitoteutus on avointa lähdekoodia ja vapaa.
JPEG XL:n etuna on, että vanhat JPEG-kuvat voi muuntaa häviöttömästi uuteen formaattiin. Toisaalta JPEG XL -kuvan voi muuntaa takaisin JPEG-kuvaksi, jolloin esimerkiksi web-palvelimella voidaan kuva pitää yhdessä formaatissa ja tarjota vanhan tiedostomuodon kuva selaimille, jotka eivät tue uutta formaattia.
Hankkeen kannattajien mukaan uusi kuvaformaatti voisi vähentää internetin kaistankulutusta 25-30 %.
Kehitys

JPEG XL:ää alettiin kehittää 2017, kun JPEG-komitea pyysi ehdotuksia uudesta tiedostomuodosta. Komitea tuotti elokuussa 2019 esityksen, joka perustui pääasiassa Googlen ehdottamaan Pik-tiedostomuotoon ja Cloudinaryn ehdottamaan FUIF-muotoon.
Lokakuussa 2022 Google päätti kuitenkin poistaa JPEG XL:n tuen Chrome-selaimesta. Googlen selityksen mukaan kuvaformaattiin ei ollut riittävää kiinnostusta, siitä ei ole merkittäviä etuja ja koska tuki oli kokeellinen, ei sitä voi jättää tähän tilaan vaan tuki poistetaan selaimen ylläpidon helpottamiseksi.
Aiheesta muualla

https://arxiv.org/abs/1908.03565
Arthur Alfred Neovius

Arthur Alfred Neovius (26. kesäkuuta 1869 Moskova, Venäjän keisarikunta – 20. huhtikuuta 1938 Helsinki) oli suomalainen juristi, Liittopankin toimitusjohtaja ja Suomen pankkiyhdistyksen asiamies.
Neoviuksen vanhemmat olivat kenraaliluutnantti Frithiof Alfred Neovius (1830–1895) ja Anna Natalie Geschwend (1829–1887). Hän pääsi ylioppilaaksi 1885 Suomen kadettikoulusta ja valmistui Helsingin yliopistosta filosofian kandidaatiksi 1888, filosofian maisteriksi 1890 ja molempien oikeuksien kandidaatiksi 1892.
Neovius oli Porin kauppaopiston johtajana 1893–1895 ja Suomen Yhdyspankin pääkonttorissa kamreerina 1896–1906. Hän oli Suomen Kauppapankin pääjohtajana 1907–1914, Suomen pankkiyhdistyksen asiamiehenä 1914–1917, Turun Osakepankin Helsingin konttorin pääjohtajana 1917–1920 sekä Liittopankin Helsingin konttorin pääjohtajana 1921–1924. Viimeksi Neovius toimi Suomen pankkiyhdistyksen asiamiehenä vuodesta 1926 alkaen.
Neovius oli Helsingin rahatoimikamarin jäsenenä 1917–1918 ja Suomen senaatin raha-asiain edustajana Saksassa ja kauppatoimikunnan jäsenenä Berliinissä 1918.
Arthur Alfred Neovius oli naimisissa vuodesta 1893 Nina Gabriella Geitlinin kanssa ja avioeron jälkeen toisen kerran naimisissa vuodesta 1919 Martha Rothen, o.s. Avellan kanssa.  Neoviuksen sisaruksia olivat toimittaja Arvid Neovius, arkkitehti Harald Leonard Neovius ja kansanedustaja, koulunjohtaja Dagmar Neovius.
Arthur Amundsen

| Mitalit> Maa:   Norja.Miesten voimistelu. Olympialaiset  | Mitalit> Maa:   Norja.Miesten voimistelu. Olympialaiset  | Mitalit> Maa:   Norja.Miesten voimistelu. Olympialaiset  | Maa:   Norja> Miesten voimistelu. |
| --- | --- | --- | --- |
|  Hopeaa | Lontoo 1908 | joukkuekilpailu |  |
|  Pronssia | Tukholma 1912 | joukkuekilpailu, ruotsalaissysteemi |  |
Arthur Martinius Amundsen (22. maaliskuuta 1886 Oslo – 25. helmikuuta 1936 Vestre Aker) oli norjalainen voimistelija. Hän oli  vuoden 1908 kesäolympialaisissa Lontoossa mukana saamassa joukkuekilpailussa hopeaa. Vuoden 1912 kesäolympialaisissa Tukholmassa hän joukkueineen sai ruotsalaissysteemin joukkuekilpailussa pronssia.
Jae Crowder

| Jae Crowder |
| --- | --- |

Henkilötiedot
Koko nimi:  Corey Jae Crowder
Syntynyt: 6. heinäkuuta 1990 (ikä 34) Villa Rica, Georgia
Kansalaisuus:   Yhdysvallat
Koripalloilija
Pelipaikka:  pieni laitahyökkääjä
Pituus:  195 cm
Paino:  107 kg
Nyk. joukkue:  Phoenix Suns
Sarja:  NBA
NBA-varaus:  34. varaus 2012 (Dallas Mavericks)
Pelaajaura
Seurajoukkueet
2012–2014 2014 2014–2017 2017–2018 2018–2019 2019–2020 2020 2020–:  Dallas Mavericks → Texas Legends Boston Celtics Cleveland Cavaliers Utah Jazz Memphis Grizzlies Miami Heat Phoenix Suns
Corey Jae Crowder (s. 6. heinäkuuta 1990 Villa Rica, Georgia) on yhdysvaltalainen koripalloilija, joka on marraskuusta 2020 alkaen edustanut NBA-liigan Phoenix Sunsia. Hänen aiemmat NBA-seuransa ovat Dallas Mavericks (2012–2014), Boston Celtics (2014–2017), Cleveland Cavaliers (2017–2018), Utah Jazz (2018–2019), Memphis Grizzlies (2019–2020) ja Miami Heat (2020). Pelipaikaltaan hän on pieni laitahyökkääjä.
Crowderin paras yhden runkosarjakauden pistekeskiarvo on kaudelta 2015–2016, jolloin hän teki Bostonille 73 ottelussa 14,2 pistettä ottelua kohden. Seuraavalla kaudella hän otti 72 ottelussa 5,8 levypalloa ottelua kohden ja paransi kaudella 2019–2020 kausikohtaista levypalloennätystään 5,9 levypalloon 65 ottelussa pelatessaan alkukauden Memphis Grizzliesissä ja helmikuusta alkaen Miami Heatissä. Kauden 2020–2021 loppuun mennessä hän on pelannut 668 runkosarjaottelua ja 84 pudotuspeliä.
Hänen isänsä Corey Crowder pelasi omalla ammattilaisurallaan Utah Jazzissa sekä San Antonio Spursissa.
Art Students League of New York

Päärakennus vuonna 2009.
Art Students League of New York on  1875 perustettu taidekoulu New Yorkissa. Koulu on tarjonnut kursseja sekä harrastajille että ammattitaiteilijoille. Koulussa voi opiskella täysipäiväisesti, mutta arvosanoja tai tutkintoja ei ole mahdollista suorittaa. Tavoitteena on muutenkin ollut vapaamuotoisuus ja epävirallisuus.
Art Students League perustettiin täydentämään vuonna 1863 perustetun National Academy of Designin opinto-ohjelmaa, tarjoamaan vaihtoehtoja ja lisää joustavuutta taideopintoihin. Art Students League jatkoi silti toimintaansa, vaikka National Academy muuttikin opinto-ohjelmaansa parin vuoden kuluttua.
Koulu oli suosittu 1920- ja 1930-luvuilla, jolloin opettajajana toimi muun muassa Thomas Hart Benton. Oppilaina oli muiden ohessa Jackson Pollock ja muita 1940-luvulla tunnetuiksi tulevia taiteilijoita, ja toisen maailmansodan jälkeisinä vuosina koulussa toimi monia modernisteja. Koulun merkitys kuitenkin laski 1960-luvulla muun muassa koska taiteessa siirryttiin kohti minimalismia, valokuvaa ja käsitetaidetta. Koululla on silti yhä merkitystä kaikille avoimena kädellä tekemiseen keskittyvänä kouluna. Sille on kysyntää myös siksi, että kaikki tutkintoon valmistavat taiteen oppilaitokset eivät tarjoa intensiivistä opetusta piirtämisessä ja realistisessa maalauksessa.
Koulu toimii rakennuksessa, joka on mukana National Register of Historic Places -listauksessa.
Opettajia ja luennoitsijoita

Monet taiteilijat ovat opettaneet pitkään. George Bridgman opetti anatomiaa ja elävän mallin piirustusta noin 45 vuotta yhteensä noin 70 tuhannelle oppilaalle. Hänen jälkeensä työtä jatkoi Robert Beverly Hale. Muita pitkään toimineita opettajia olivat Frank Mason joka opetti 50 vuotta ja Kenneth Hayes Miller, Peter Golfinopoulos ja Knox Martin, kaikki kolme opettivat noin 40 vuotta. William Zorach opetti 30 vuotta, veistoa opetti pitkään taas Jose De Creeft. Myös Will Barnet opetti puolen vuosisadan ajan 1990-luvulle asti.
Muita tunnettuja koulussa opettaneita taiteilijoita ovat olleet George Bellows, Thomas Hart Benton, Arthur Wesley Dow, Thomas Eakins, George Grosz.
Tunnettuja oppilaita

Koulun kuuluisia oppilaita ovat olleet muiden muassa Ai Weiwei, Thomas Hart Benton, Louise Bourgeois, kuvanveistäjä Alexander Calder, kuvittaja Charles Dana Gibson, taidekriitikko ja teoreetikko Clement Greenberg, Winslow Homer, Donald Judd, Roy Lichtenstein, Barnett Newman, Georgia O'Keeffe, Jackson Pollock, Robert Rauschenberg, Man Ray, villin lännen kuvaaja Frederic Remington, Norman Rockwell, Mark Rothko, maataiteilija Robert Smithson, Frank Stella, ja Cy Twombly.
Aiheesta muualla

Kuvia tai muita tiedostoja aiheesta Art Students League of New York Wikimedia Commonsissa
Art Students League of New York verkkosivut
Hanna Rönnberg

Hanna Rönnberg.
Johanna (Hanna) Sofia Rönnberg (16. huhtikuuta 1862 Hämeenlinna – 9. lokakuuta 1946 Helsinki) oli suomenruotsalainen taidemaalari ja kirjailija.
Elämäkerta

Rönnbergin äiti oli Emilia Sofia Stenvall ja isä ilmeisesti faktori Johan Rönnberg. Rönnberg kävi tyttökoulun ja opiskeli sitten Suomen taideyhdistyksen piirustuskoulussa 1875–1881 sekä Tukholman taideakatemiassa 1881–1885. Hän opiskeli vielä myöhemmin Pariisissa Académie Julianissa 1887–1889 sekä Académie Colarossissa useaan otteeseen 1890- ja 1920-luvuilla.
Rönnberg julkaisi lyhyitä artikkeleita päivälehdissä jo 1880-luvulla ja julkaisi ensimmäisen kirjansa Från Ålands skär vuonna 1899. Hän toimi Hemma och Ute -lehden toimittajana 1910–1917.
Rönnberg maalasi impressionistisia maisemamaalauksia viettäessään kesiään 1880-luvulla Ahvenanmaan Jomalassa Önningebyn taiteilijasiirtokunnassa. Tämä ulkoilmamaalausta harrastanut suomalais-ruotsalainen taiteilijayhteisö syntyi 1886 Victor Westerholmin kesäasunnon ympärille. Yhteisöön kuuluivat Rönnbergin ja Westerholmin ohella muun muassa Elin Danielson-Gambogi, Eva Topelius, Dora Wahlroos, J. A. G. Acke ja Edvard Westman.
Hänet on haudattu Kulosaaren hautausmaalle.
Kirjallista tuotantoa

Från Ålands skär : sägner och historier.  Söderström 1899, näköispainos Önningeby hembygdsförening, Mariehamn 1991
Nasta Savenko med flera berättelser.  I. Hæggström, Stockholm 1901
Brovaktens historier.  Helios, Helsingfors 1904, 2. laaj. painos Lilius & Hertzberg, Helsingfors 1909, 2. painoksen näköispainos Önningeby museet, Mariehamn 1997
Bredbolstad med flere folklifsskildringar.  Helios, Helsingfors 1907
Fri horisont : en historia ur konstnärslifvet.  Hemma och Utes redaktion, Helsingfors 1913
Konstnärsliv i slutet av 1880-talet.  Söderström 1931, näköispainos nimellä Konstnärliv, Önningeby hembygdsförening, Mariehamn 1991
Konstnärskolonien på Åland 1886-1914 : (konstnärsliv 2).   Söderström 1938, näköispainos nimellä Konstnärliv, Önningeby hembygdsförening, Mariehamn 1991
Maalauksia

Landskap från Åland
De fjäderstritande gummorna
Kauniaisten metodistikirkon alttaritaulu 1917
Säynätsalon kirkon alttaritaulu "Beetlehemin tähti ja paimenia seimellä" 1927
Maalauksia > Kuvia maalauksista

Äiti ja lapsi, 1890
Työlaitoksessa, 1893
Ahvenanmaalainen kalastaja, 1897
Rantakallioita, 1926
Palkinnot

II palkinto dukaattikilpailussa 1891 (maalauksesta Landskap från Åland)
I palkinto dukaattikilpailussa 1893 (maalauksesta De fjäderstritande gummorna)
Valtion kirjallisuuspalkinto 1904 (novellikokoelmasta Brovaktens historier)
Aiheesta muualla

Kuvia tai muita tiedostoja aiheesta Hanna Rönnberg Wikimedia Commonsissa
Wikiaineisto: Kuka kukin oli 1961
Anna Rönnber SKS:n kirjailijatietokannssa (arkistoitu linkki)
Elin Danielson-Gambogin muotokuva Rönnbergistä
Ida Gisiko-Spärckin muotokuva Rönnbergistä, 1895
Arthur Allén

Arthur (Artturi) Vilhelm Alarik Allén (7. marraskuuta 1860 Laihia – 10. maaliskuuta 1938 Hamina) oli suomalainen Haminassa asunut postinhoitaja, asessori ja keräilijä.
Arthur Allénin vanhemmat olivat Vaasan ruotujakoisen tarkk'ampujapataljoonan sotatuomari Karl Wilhelm Ferdinand Allén (1824–1869) ja Emma Charlotta Rosalie Tandefelt (1835–1919). Hänen veljensä oli Uudenmaan läänin lääninkamreeri Alfons Lennart Emerik Allén (1864–1927).
Laihialla syntynyt Allén kävi Heinolan ylemmän alkeiskoulun ja meni sitten postilaitoksen palvelukseen toimien matkaekspeditöörinä. Allén oli sittemmin postinhoitajana Kristiinankaupungissa, Maarianhaminassa ja Hämeenlinnassa sekä 1893-1895 v.t. postinhoitajana Haminassa. Hänestä tuli Haminan posti- ja lennätinkonttorin hoitaja vuonna 1920 ja hän hoiti tätä tointa vuoteen 1926 jolloin hän jäi eläkkeelle. Viimeiset vuotensa Allén asui Haminassa.
Allén harrasti vuodesta 1905 alkaen vainajien nekrologien ja kuolinilmoitusten keräämistä suomalaisista ja ruotsalaisista sanomalehdistä. Hänen kokoelmaansa kertyi pariinkymmeneen leikekirjaan noin 20 000 nekrologia ja kuolinilmoitusta. Allén keräsi kokoelmaansa kaikki käsiinsä saamansa kuolinilmoitukset ja muistokirjoitukset vainajan arvoon tai säätyyn katsomatta. Hänellä oli myös useita kirjeenvaihtajia, jotka lähettivät hänelle lehdistä keräämiään nekrologeja ja kuolinilmoituksia. Keräilyn Allén kertoi aloittaneensa hetken mielijohteesta. Allén harrasti aikaisemmin myös postimerkkien keräilyä.
Allén oli naimisissa Aino Enckellin kanssa.
Arthur Ahnger

| Mitalit> Maa:   Suomi.Miesten kilpapurjehdus. Olympialaiset  | Mitalit> Maa:   Suomi.Miesten kilpapurjehdus. Olympialaiset  | Mitalit> Maa:   Suomi.Miesten kilpapurjehdus. Olympialaiset  | Maa:   Suomi> Miesten kilpapurjehdus. |
| --- | --- | --- | --- |
|  Pronssia | Tukholma 1912 | 8mR |  |
Arthur Ahnger (['aŋŋer']; 28. helmikuuta 1886 – 7. joulukuuta 1940) oli suomalainen kilpapurjehtija ja olympiamitalisti. Seuratasolla hän edusti Nyländska Jaktklubbenia.
Anhger kuului suomalaisen Lucky Girl -veneen miehistöön sen saavuttaessa 8mR-luokan olympiapronssia Tukholmasta 1912.
Autodistribution

AD on yritysketju, joka myy ja markkinoi auton varaosia, lisävarusteita, tarvikkeita sekä määräaikaishuolto- ja korjauspalveluita. Auto Distribution International -ketju (ADI) on Euroopan suurimpia riippumattomia varaosaketjuja. Suomessa AD Varaosamaailman ja Motonetin omistaja Broman Group oli vuonna 2007 suurin riippumaton varaosien vähittäiskauppias. Suomessa on yli kaksisataa AD-korjaamoa ja 34 varaosamyymälää.
Euroopanlaajuinen AD-ketju toimii 33 maassa. Siihen kuuluu 2 000 AD-varaosamyymälää ja 4 000 AD-autokorjaamoa.[lähde? ]
Aiheesta muualla

AD Finlandin sivusto
Jaelin Kauf

| Mitalit> Maa:  Yhdysvallat.Naisten freestylehiihto. Olympialaiset  | Mitalit> Maa:  Yhdysvallat.Naisten freestylehiihto. Olympialaiset  | Mitalit> Maa:  Yhdysvallat.Naisten freestylehiihto. Olympialaiset  | Maa:  Yhdysvallat> Naisten freestylehiihto. |
| --- | --- | --- | --- |
|  Hopeaa | Peking 2022 | kumparelasku |  |
| MM-kilpailut  | MM-kilpailut  | MM-kilpailut  |  |
|  Hopeaa | Utah 2019 | kumparelasku |  |
|  Hopeaa | Bakuriani 2023 | kumparelasku |  |
|  Hopeaa | Bakuriani 2023 | parikumpareet |  |
|  Pronssia | Sierra Nevada 2017 | parikumpareet |  |
Jaelin Charlotte Kauf (s. 26. syyskuuta 1996) on yhdysvaltalainen freestylehiihtäjä. Hän on saavuttanut kumparelaskussa olympiahopeaa ja neljä maailmanmestaruuskilpailujen mitalia.
Kauf saavutti nuorten maailmanmestaruuskilpailuissa pronssia kumparelaskussa vuonna 2015. Aikuisten arvokilpailuihin hän osallistui ensimmäisen kerran Sierra Nevadan MM-kilpailuissa 2017. Hän jäi tuolloin kumparelaskussa 21:nneksi mutta saavutti parikumparelaskussa pronssia. Pyeongchangin olympialaisissa 2018 hän sijoittui kumparelaskussa seitsemänneksi. Utahin MM-kilpailuissa 2019 Kauf sijoittui kumparelaskussa kuudenneksi ja saavutti parikumpareissa hopeaa hävittyään vain Ranskan Perrine Laffontille. Almatyn MM-kilpailuissa 2021 Kauf oli kumparelaskussa kahdeksas ja parikumpareissa kahdestoista. Pekingin olympialaisissa 2022 hän saavutti kumparelaskussa hopeaa 2,81 pisteen erolla kultaa voittaneeseen Australian Jakara Anthonyyn. Bakurianin MM-kilpailuissa 2023 Kauf saavutti hopeaa niin kumparelaskussa kuin parikumpareissakin, edellään molemmissa Ranskan Perrine Laffont.
Kauf on voittanut maailmancupissa seitsemän kilpailua, joista ensimmäisen helmikuussa 2017 Japanin Tazawakossa. Voitoista kolme on tullut tavallisesta kumparelaskusta ja neljä parikumparelaskusta. Maailmancupin yhteispisteissä hän on sijoittunut toiseksi kausina 2017–2018 ja 2018–2019 sekä kolmanneksi kaudella 2019–2020.
Antonio de la Cruz

| Henkilötiedot |
| --- | --- | --- |
Koko nimi: Jesús Antonio de la Cruz Gallego
Syntymäaika: 7. toukokuuta 1947 (ikä 77)
Syntymäpaikka: León, Espanja
Kansalaisuus:  Espanja
Pelipaikka: Puolustaja
Pituus: 171 cm
Seurat
| Vuodet | Seura | O (M) |
| 1966-1970 1970-1972 1972-1979 | Real Valladolid Granada Barcelona |  |
Maajoukkue
| 1972–1978 | Espanja | 6 (0) |
Antonio de la Cruz (s. 7. toukokuuta 1947 León) on espanjalainen entinen jalkapalloilija.
Jalkapallomaajoukkue

De la Cruz debytoi Espanjan maajoukkueessa 1972. Hän kuului Espanjan joukkueeseen myös MM-kilpailuissa 1978. Hän on pelannut kuusi maaottelua.
I’ll Never Break Your Heart

| ”I’ll Never Break Your Heart” Backstreet Boys |
| --- | --- | --- |

Singlen tiedot
 Albumilta: Backstreet Boys
 Julkaistu: 13. joulukuuta 1995
 Formaatti: CD
 Tuottaja(t): Timmy Allen, Veit Renn
 Tyylilaji: pop
 Kesto: 04.48
 Levy-yhtiö: Jive
Backstreet Boysin muut singlet
| ”Get Down (You’re the One for Me)” 1996 | ”I’ll Never Break Your Heart” 1996 | ”Quit Playing Games (With My Heart)” 1996 |
"I’ll Never Break Your Heart" on yhdysvaltalaisen poikabändi Backstreet Boysin toinen single heidän albumiltaan Backstreet Boys. Kappale julkaistiin ensimmäisen kerran joulukuussa 1995 Saksassa ja vuonna 1996 kansainvälisesti. Single nousi Billboard Hot 100 -listan sijalle 35, mutta pärjäsi paremmin Hot Adult Contemporary -listalla, jossa kappale nousi ensimmäiseksi. Yhdysvaltojen ulkopuolella kappale nousi Britannian singlelistalla sijalle kahdeksan ja nousi Top 10:een myös Australiassa, Saksassa, Hollannissa, Ruotsissa ja Sveitsissä.
"I’ll Never Break Your Heart" singleä nauhoitettiin yli kahden viikon ajan sillä Brian Littrell ja A.J. McLean, kaksi kappaleen päävokalistia, kärsivät flunssasta. Espanjankieliset sanat kappaleeseen "Nunca Te Haré Llorar" nauhoitettiin myöhemmin Zürichissa yhdessä "Anywhere for You" kappaleen espanjankielisen version kanssa.
Kappalelista

1996 single
"I'll Never Break Your Heart" (radioversio)
"I'll Never Break Your Heart" (LP-versio)
"Roll With It"
USA:n osa 1
"I'll Never Break Your Heart" (LP-versio)
"I'll Never Break Your Heart" (espanjankielinen versio) - Nunca Te Haré Llorar
"Quit Playing Games (With My Heart)" (liveversio)
USA:n osa 2
"I'll Never Break Your Heart" (radioversio)
"I'll Never Break Your Heart" (LP-versio)
"Get Down (You're the One for Me)" (DESIGN Radio I)
"Get Down (You're the One for Me)" (Smokin' Beats Club Mix)
1998 USA:n Single
"I'll Never Break Your Heart" (radioversio)
"I'll Never Break Your Heart" (LP-versio)
"I'll Never Break Your Heart" (espanjankielinen versio) - Nunca Te Haré Llorar
"I'll Never Break Your Heart" (espanjankielinen versio) - Nunca Te Haré Llorar
"I'll Never Break Your Heart" (instrumentaalinen)
Euroopan osa 1
"I'll Never Break Your Heart" (radioversio)
"We've Got It Goin' On" (Amadin's Club Mix)
Mark Goodier haastattelu (osa I)
Euroopan osa 2
"I'll Never Break Your Heart" (radioversio)
"Roll With It" (Mr. Lee & Mad Mike Remix)
Mark Goodier haastattelu (osa II)
Remix-versio (tuplavinyyli)
"I'll Never Break Your Heart" (Davidson Ospina Extended Club Mix)
"I'll Never Break Your Heart" (Davidson Ospina -versio)
"I'll Never Break Your Heart" (Soul Solution Vocal Mix)
"I'll Never Break Your Heart" (Soul Solution -radioversio)
"I'll Never Break Your Heart" (alkuperäinen radioversio)
"I'll Never Break Your Heart" (Soul Solution Dub Mix)
"I'll Never Break Your Heart" (Soul Solution Bonus Beats)
"I'll Never Break Your Heart" (Davidson Ospina Chronicles Dub Vocal)
"I'll Never Break Your Heart" (Davidson Ospina Chronicles Dub Instrumental)
Musiikkivideo

"I'll Never Break Your Heart" singlelle julkaistiin kaksi musiikkivideota. Ensimmäinen video seyraa ryhmää tyttöjä, joista yksi on juuri eronnut poikaystävästää, kuten videon alkutekstissä kerrotaan. Bändin jäsenet ovat hiihtolomalla ja jokainen saa parin kustakin tytöstä. Brian Littrell yrittää parittautua tytön kanssa, joka on juuri eronnut. Tämä kyseinen alkuperäisvideo kuvattiin marraskuussa 1995 Kalliovuorilla.
14. syyskuuta 1998 toinen video julkaistiin (kuvattiin huhtikuussa 1998). Videossa jokainen yhtyeen jäsen laulaa oman tyylisessään asunnossa, jotka on pinottu päällekkäin korkeaksi rakennukseksi. Myöhemmin videossa nähdään jokaisen jäsenen huoneessa yksi tyttö. Ryhmä nähdään laulamassa yhdessä sylinterin muotoisessa tunnelissa.
Julkaisuhistoria

| Maa | Julkaisupäivä | Muoto |
| --- | --- | --- |
| Eurooppa | 13. joulukuuta 1995 | radiosoitto |
| Eurooppa | 12. helmikuuta 1996 | CD Single |
| Yhdysvallat | kesäkuu 1998 | radiosoitto |
| Yhdysvallat | 14. heinäkuuta 1998 | CD Single |
Listasijoitukset

| Lista (1995) | Lista- sija |
| --- | --- |
Britannian singlelista: 42
Lista (1996): Lista- sija
Itävallan singlelista: 5
Belgian (Flanders) singlelista: 4
Belgian (Walonia) singlelista: 8
Hollannin singlelista: 3
Saksan singlelista: 5
Irlannin singlelista: 19
Ruotsin singlelista: 7
Sveitsin singlelista: 2
Britannian singlelista (Uudelleen julkaisu): 8
Lista (1998): Lista- sija
Australian ARIA singlelista: 10
Uude-Seelannin RIANZ singlelista: 11
U.S. Billboard Hot 100: 35
U.S. Billboard Top 40 Mainstream: 1
U.S. Billboard Hot Adult Contemporary Tracks: 1
Jackman

Jackman voi tarkoittaa seuraavia:
Paikkoja

Jackman, kaupunki Mainen osavaltiossa Yhdysvalloissa
Henkilöitä

Barret Jackman (s. 1981), kanadalainen jääkiekkoilija
Henry N. R. Jackman (s. 1932), kanadalainen poliitikko ja Toronton yliopiston ent. rehtori
Hugh Jackman (s. 1968), australialainen näyttelijä
Richard Jackman (s. 1978), kanadalainen jääkiekkoilija
Tim Jackman (s. 1981), yhdysvaltalainen jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jackman”, voi hakea sivunnimihaulla, laajalla sivunnimihaulla tai tekstihaulla.
Janne Hovi

Janne Matias Hovi (s. 1989 Ranska) on suomalainen arkkitehti.
Hovi voitti Sara Hildénin taidemuseosta järjestetyn kansainvälisen arkkitehtuurikilpailun vuonna 2021. Hänen ehdotuksensa Lumen valo valittiin voittajaksi 472 kilpailutyön joukosta. Hovin suunnittelemalle, vaalealle kaksikerroksiselle kivirakennukselle oli varattu paikka Tampereen keskustasta Finlaysonin- ja Kuninkaankadun risteyksestä. Ahdas tontti osoittautui kuitenkin jatkosuunnittelun kannalta niin hankalaksi, että hankkeesta luovuttiin. Tammikuussa 2024 uutisoitiin, että museo ei muuta Finlaysonille vaan pysyy vanhoissa tiloissa Särkänniemessä.